CELEX: 62010CA0574
Language: lv
Date: 2012-03-15 00:00:00
Title: Lieta C-574/10: Tiesas (trešā palāta) 2012. gada 15. marta spriedums — Eiropas Komisija/Vācijas Federatīvā Republika (Valsts pienākumu neizpilde — Direktīva 2004/18/EK — Pakalpojumu publiskā iepirkuma līgumi — Arhitektūras un inženierijas pakalpojumi — Pētīšanas, projektēšanas un uzraudzības pakalpojumi saistībā ar publiskas ēkas remonta projektu — Projekta īstenošana vairākos posmos ar budžetu saistītu iemeslu dēļ — Tirgus vērtība)

5.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 133/8
            
         Tiesas (trešā palāta) 2012. gada 15. marta spriedums — Eiropas Komisija/Vācijas Federatīvā Republika
   (Lieta C-574/10) (1)
   
   (Valsts pienākumu neizpilde - Direktīva 2004/18/EK - Pakalpojumu publiskā iepirkuma līgumi - Arhitektūras un inženierijas pakalpojumi - Pētīšanas, projektēšanas un uzraudzības pakalpojumi saistībā ar publiskas ēkas remonta projektu - Projekta īstenošana vairākos posmos ar budžetu saistītu iemeslu dēļ - Tirgus vērtība)
   2012/C 133/13
   Tiesvedības valoda — vācu
   
      Lietas dalībnieki
   
   
      Prasītāja: Eiropas Komisija (pārstāvji — G. Wilms un C. Zadra)
   
      Atbildētāja: Vācijas Federatīvā Republika (pārstāvji — T. Henze, N. Graf Vitzthum un J. Möller)
   
      Priekšmets
   
   Valsts pienākumu neizpilde — Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (OV L 134, 114. lpp.), 2., 9. un 20. panta, aplūkojot kopsakarā ar 23.–55. pantu, pārkāpums — Apstāklis, ka Nīderhauzenes [Niedernhausen] pašvaldība, neveicot Eiropas līmeņa konkursa procedūru, ir piešķīrusi inženieru birojam tiesības slēgt līgumu par dažādiem arhitektūras pakalpojumiem, kas ir saistīti ar vienu būvniecības projektu — Piešķirto pakalpojumu sadalīšana — Tirgus vērtības noteikšana
   
      Rezolutīvā daļa:
   
   
               1)
            
            
               tādēļ, ka Nīderhauzenes pašvaldība ir piešķīrusi tiesības slēgt līgumu par arhitektūras pakalpojumiem, kuri ir saistīti ar publiskas ēkas ar nosaukumu “Autalhalle”, kas atrodas šīs pašvaldības teritorijā, remontu un kuru vērtība pārsniedz Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru, 7. panta b) punktā noteikto robežu, neveicot Eiropas Savienības līmeņa konkursa procedūru, Vācijas Federatīvā Republika nav izpildījusi šīs direktīvas 2., 9. un 20. pantā, aplūkojot kopsakarā ar 23.–53. pantu, paredzētos pienākumus;
            
         
               2)
            
            
               Vācijas Federatīvā Republika atlīdzina tiesāšanās izdevumus.
            
         
      (1)  OV C 72, 05.03.2011.